CELEX: E2014P0006
Language: ro
Date: 2014-01-14 00:00:00
Title: Acțiune introdusă la 14 ianuarie 2014 de către Autoritatea AELS de Supraveghere împotriva Islandei (Cauza E-6/14)

28.5.2014   
            
            
               RO
            
            
               Jurnalul Oficial al Uniunii Europene
            
            
               C 163/11
            
         Acțiune introdusă la 14 ianuarie 2014 de către Autoritatea AELS de Supraveghere împotriva Islandei
   (Cauza E-6/14)
   (2014/C 163/10)
   La data de 14 ianuarie 2014, Autoritatea AELS de Supraveghere, reprezentată de Gjermund Mathisen și Auður Ýr Steinarsdóttir, în calitate de agenți ai Autorității AELS de Supraveghere, Rue Belliard 35, 1040 Bruxelles, BELGIA, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS:
   
               1.
            
            
               Să declare că prin faptul că nu a adoptat și/sau notificat autorității, fără întârziere, în termenul prevăzut, toate măsurile necesare pentru punerea în aplicare a actului menționat la punctul 5 din capitolul XXIX din anexa II la Acordul privind Spațiul Economic European (Directiva 2008/43/CE a Parlamentului European și a Consiliului din 4 aprilie 2008 de instituire, în temeiul Directivei 93/15/CEE, a unui sistem de identificare și trasabilitate a explozivilor de uz civil), astfel cum a fost adaptat prin Protocolul 1 la acord, Islanda nu și-a îndeplinit obligațiile care îi revin în temeiul actului menționat anterior și al articolului 7 din acord.
            
         
               2.
            
            
               Să dispună ca Islanda să suporte cheltuielile de judecată.
            
         
      Situația de fapt și de drept și motivele invocate:
   
               —
            
            
               Cererea se referă la nerespectarea de către Islanda, până la data de 3 septembrie 2013, a avizului motivat emis de Autoritatea AELS de Supraveghere la 3 iulie 2013 referitor la faptul că statul islandez nu a transpus în ordinea sa juridică națională Directiva 2008/43/CE a Comisiei din 4 aprilie 2008 de instituire, în temeiul Directivei 93/15/CEE, a unui sistem de identificare și trasabilitate a explozivilor de uz civil („actul”), conform dispoziției de la punctul 5 din capitolul XXIX din anexa II la Acordul privind Spațiul Economic European, astfel cum a fost adaptat prin Protocolul 1 la acord.
            
         
               —
            
            
               Autoritatea AELS de Supraveghere susține că Islanda nu și-a respectat obligațiile în temeiul articolului 15 din act și al articolului 7 din Acordul privind SEE, prin faptul că nu a adoptat și/sau notificat Autoritatea AELS de Supraveghere, în termenul prevăzut, cu privire la toate măsurile necesare pentru punerea în aplicare a actului.